РЕПУБЛИКА СРБИЈА

НАРОДНА СКУПШТИНА

Одбор за рад, социјална питања,

друштвену укљученост

и смањење сиромаштва

17 Број: 06-2/164-23

25. јул 2023. године

Б е о г р а д

ЗАПИСНИК

ДЕСЕТЕ СЕДНИЦЕ ОДБОРАЗА РАД, СОЦИЈАЛНА ПИТАЊА,

ДРУШТВЕНУ УКЉУЧЕНОСТ И СМАЊЕЊЕ СИРОМАШТВА,

ОДРЖАНЕ 23. ЈУЛА 2023. ГОДИНЕ

Седница је почела у 18, 00 часова.

Седницом је председавала Сандра Божић, председник Одбора.

Седници су присуствовали чланови Одбора: Иван Антић, Стефан Аџић, Борислава Перић Ранковић, Оља Петровић, Андреја Савић, Татјана Јовановић и Борисав Ковачевић, као и заменици чланова: Немања Јоксимовић (Драгана Лукић, члан), Ана Миљанић (Данијела Вујичић, члан), Татјана Манојловић (Драгана Ракић, члан) и Розалија Екрес (Жомбор Ујвари, члан).

Седници нису присуствовали чланови Одбора: Жељко Веселиновић, Горица Гајић, Борислав Новаковић, Тамара Миленковић Керковић и Биљана Ђорђевић, као ни њихови заменици.

Седници су присуствовали представници Министарства за бригу о породици и демографију: Стана Божовић, државни секретар у Министарству и Радица Булајић, саветник у Министарству, док су испред Министарства за рад, запошљавање, борачка и социјална питања присуствовали: Сања Гаврановић, руководилац Групе за нормативне и студијско-аналитичке послове у области запошљавања и економских миграција и надзор у области запошљавања и Катарина Денчић, самостални саветник.

На предлог председника Одбора, усвојен је (10 „за“, два „није гласало“) следећи

Д н е в н и р е д:

1. Разматрање Предлога закона о изменама и допунама Закона о финансијској подршци породици са децом, који је поднела Влада, у појединостима (број 011-991/23 од 19. маја 2023. године);

2. Разматрање Предлога закона о изменама и допунама Закона о запошљавању странаца, који је поднела Влада, у појединостима (број 011-634/23 од 31. марта 2023. године).

Пре преласка на разматрање утврђеног дневног реда, усвојен је већином гласова (10 „за“, два „није гласало“) и без примедби записник Девете седнице Одбора, одржане 4. јула 2023. године.

На предлог председника Одбора, одлучено је, већином гласова (10 „за“, два „није гласало“) да Одбор обави заједничку расправу о свим амандманима у оквиру Прве тачке дневног реда, као и да се по закључењу расправе обави групно гласање.

Прва тачка дневног реда **– Разматрање Предлога закона о изменама и допунама Закона о финансијској подршци породици са децом, који је поднела Влада, у појединостима**

Председник Одбора је обавестила да је Одбору достављено Мишљење Владе о амандманима које су поднели народни посланици на Предлог закона, а Мишљење се налази у електронском систему.

Такође, обавестила је да је на Предлог законa о изменама и допунама Закона о финансијској подршци породици са децом поднето 20 амандмана, које су поднели народни посланици: Маријан Ристичевић, Никола Нешић, Марко Ристић, Милица Ђурђевић Стаменковски, Никола Драгићевић, Страхиња Ерац, Драгана Миљанић, Драган Николић, Зоран Зечевић, Бојана Букумировић, Зоран Лутовац, Драгана Ракић, Срђан Миливојевић, Небојша Новаковић, Ненад Митровић, Ксенија Марковић, Сања Миладиновић, Татјана Манојловић, Ђорђе Комленски, Бојан Торбица, Сандра Божић, Радмила Васић, Тамара Миленковић Керковић, Бошко Обрадовић, Борко Пушкић, Милован Јаковљевић и Иван Костић.

Председник Одбора је, том приликом, истакла да је Влада прихватила три амандамана и то на члан 2, на члан 3. и на члан 8. са исправком, које је поднела народни посланик Сандра Божић, док остале поднете амандмане Влада није прихватила

У дискусији су учествовали чланови и заменик члана Одбора: Сандра Божић, Татјана Манојловић и Оља Петровић.

Народни посланик Татјана Манојловић, заменик члана Одбора је рекла да неће подржати Предлог закона о изменама и допунама Закона о финансијској подршци породици са децом, као ни све законске предлоге које предлаже владајућа већина. Такође, рекла је да је Предлог закона последица популистичке побуде владајуће већине и да се, као такав, не бави системским поправљањем свих грађана, а посебно се не бави породицама са децом.

Председник Одбор је народном посланику Татјани Манојловић, заменику члана Одбора одузела реч, с обзиром на то да су тема Прве тачке дневног реда амандмани и њихово образлагање. Том приликом је замолила присутне да се придржавају утврђеног дневног реда, да воде расправу о поднетим амандманима, као и о предложеним законски решењима која су врло озбиљна јер је реч о Предлогу закона који узима у обзир осетљиве групе и категорије становништва.

Народни посланик Оља Петровић, члан Одбора је истакла да је Предлог закона о изменама и допунама Закона о финансијској подршци породици са децом јако добар и да држава, на овај начин, пружа велику подршку родитељству у Републици Србији и да је као резултат показатељ да је наша држава једина у ширем региону која бележи раст наталитета у претходној години. Похвалила је што је, из буџета Републике Србије, обезбеђено 87 милијарди динара за подршку родитељству, и с тим у вези, истакла је да је ово, у разговору на терену, наишло на позитивне коментаре када је реч о првом, другом и трећем детету. Осврнула се и на то да Република Србија интезивно ради на улагању у родитељство, као и на пружању подршке и помоћи младима, а нарочито женама предузетницама које их је све више у нашој земљи. Рекла је да ће подржати све амандмане поднете на Предлог закона које је и Влада прихватила јер је мишљења да у предложеним законским решењима нема ништа негативно већ су у интересу грађана Републике Србије, имајући у виду да су тренутно новчана издвајања већа за породицу и децу, као и за децу са ретким болестима и децу која се шаљу на лечење у иностранству.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о финансијској подршци породици са децом.

Одбор је, већином гласова (11 „за“, један „није гласао“) одлучио да предложи Народној скупштини даприхвати следеће амандмане:

- на члан 2. који је поднела народни посланик Сандра Божић;

- на члан 3. који је поднела народни посланик Сандра Божић;

- на члан 8. са исправком, који је поднела народни посланик Сандра Божић.

Одбор је, већином гласова (један „за“, један „против“, 10 „није гласало“) одлучио да предложи Народној скупштини даодбије следеће амандмане:

- на члан 1. који је поднео народни посланик Маријан Ристичевић;

- на члан 1. који је поднео народни посланик Никола Нешић;

- на члан 2. који је поднео народни посланик Маријан Ристичевић;

- на члан 2. који су заједно поднели народни посланици Марко Ристић, Милица Ђурђевић Стаменковски, Никола Драгићевић, Страхиња Ерац, Драгана Миљанић, Драган Николић, Зоран Зечевић и Бојана Букумировић;

- на члан 2. који су заједно поднели народни посланици Зоран Лутовац, Драгана Ракић, Срђан Миливојевић, Небојша Новаковић, Ненад Митровић, Ксенија Марковић, Сања Миладиновић и Татјана Манојловић;

- на члан 2. који су заједно поднели народни посланици Ђорђе Комленски и Бојан Торбица;

- на члан 2. који је поднео народни посланик Никола Нешић;

- на члан 2. који су заједно поднели народни посланици Радмила Васић, Тамара Миленковић Керковић, Бошко Обрадовић, Борко Пушкић, Милован Јаковљевић и Иван Костић;

- на члан 3. који су заједно поднели народни посланици Ђорђе Комленски и Бојан Торбица;

- на члан 3. који су заједно поднели народни посланици Зоран Лутовац, Драгана Ракић, Срђан Миливојевић, Небојша Новаковић, Ненад Митровић, Ксенија Марковић, Сања Миладиновић и Татјана Манојловић;

- на члан 3. који је поднео народни посланик Никола Нешић;

- на члан 4. који је поднео народни посланик Никола Нешић;

- на члан 5. који је поднео народни посланик Никола Нешић;

- на члан 7. који су заједно поднели народни посланици Зоран Лутовац, Драгана Ракић, Срђан Миливојевић, Небојша Новаковић, Ненад Митровић, Ксенија Марковић, Сања Миладиновић и Татјана Манојловић;

- на члан 8. који су заједно поднели народни посланици Марко Ристић, Милица Ђурђевић Стаменковски, Никола Драгићевић, Страхиња Ерац, Драгана Миљанић, Драган Николић, Зоран Зечевић и Бојана Букумировић;

- на члан 8. који су заједно поднели народни посланици Ђорђе Комленски и Бојан Торбица;

- на члан 8. који је поднео народни посланик Никола Нешић.

За известиоца Одбора на седници Народне скупштине, одређена је већином гласова ( 11„за“, један „није гласао“) Сандра Божић, председник Одбора.

На предлог председника Одбора, одлучено је већином гласова (11 „за“, један „није гласао“) да Одбор обави заједничку расправу о свим амандманима у оквиру Друге тачке дневног реда, као и да се по закључењу расправе обави групно гласање.

Друга тачка дневног реда – **Разматрање Предлога закона о изменама и допунама Закона о запошљавању странаца, који је поднела Влада, у појединостима (број 011-634/23 од 31. марта 2023. године).**

Председник Одбора је обавестила да је Одбору достављено Мишљење Владе о амандманима које су поднели народни посланици на Предлог закона, а Мишљење се налази у електронском систему.

Такође, обавестила је да је на Предлог законa о изменама и допунама Закона о запошљавању странаца поднето 19 амандмана које су поднели народни посланици: Никола Нешић, Сандра Божић, Радомир Лазовић, Биљана Ђорђевић, Роберт Козма, Јелена Јеринић, Ђорђе Павићевић, Зоран Сандић, Милоратка Бојовић, Горица Гајић, Зоран Стојановић, Марко Ристић, Милица Ђурђевић Стаменковски, Никола Драгићевић, Страхиња Ерац, Драгана Миљанић, Драган Николић, Зоран Зечевић, Бојана Букумировић, Ксенија Марковић, Борко Пушкић, Тамара Миленковић Керковић, Бошко Обрадовић, Милован Јаковљевић, Иван Костић и Радмила Васић.

Председник Одбора је, том приликом, истакла да је Влада прихватила четири амандамана и то на члан 1, на члан 4, на члан 9. и на члан 19. које је поднела народни посланик Сандра Божић, док остале поднете амандмане Влада није прихватила.

У дискусији су учествовали чланови и заменик члана Одбора: Сандра Божић, Татјана Манојловић и Оља Петровић.

Народни посланик Татјана Манојловић, заменик члана Одбора је рекла да Предлогом законa о изменама и допунама Закона о запошљавању странаца се Република Србија задужује и злоупотребљава буџетска средства. Такође, рекла је да субвенцијама држава награђује стране инвеститоре који у Републици Србију отварају погоне и доводе радну снагу без претходно прибављене потребне докуменатације (на пример: радници Јуре, ситуација у Бору, Линлонг).

Председник Одбор је народном посланику Татјани Манојловић, заменику члана Одбора изрекла меру – опомену која је и поред упозорења говорила о питању које није на дневном реду седнице Одбора, не поштујући, тиме достојанство Народне скупштине и институцију Одбора.

Народни посланик Оља Петровић, члан Одбора се осврнула на то да се данас Република Србија задужује да би градила нове путеве, пруге и мостове како би се даље улагало и градило у нашу земљу, а не, као што је било у претходном периоду, да се из задуживања исплаћују плате и пензије грађанима. Истакла је да је радује што је економија Републике Србије на стабилним ногама и то показују мере које су предузете у претходном периоду а које се огледају у повећању пензија, повећању минималне зараде и једнократних новчаних давања, као и повећању примања у јавном сектору. Указала је да предложена законска решења, која ће се усвојити, показују да је економски систем Републике Србије снажан и да брине о свим грађанима. Оценила је да су стране инвестиције јако добре за Републику Србију и да је наша земља, у том смислу, лидер у региону што за циљ има, за наше грађане нова радна места и примања. Мишљења је да је Републици Србији потребно више радне снаге, што говори у прилог томе да је наша земља много више развијенија него 2012. године и што првенствено упошљава наше грађане али и стране држављане. Истакла је да ће подржати Предлог закона о изменама и допунама Закона о запошљавању странаца, као и амандмане које је и Влада прихватила.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о запошљавању странаца.

Одбор је, већином гласова (11 „за“, један „није гласао“), одлучио да предложи Народној скупштини даприхвати следеће амандмане:

- на члан 1. који је поднела народни посланик Сандра Божић;

- на члан 4. који је поднела народни посланик Сандра Божић;

- на члан 9. који је поднела народни посланик Сандра Божић;

- на члан 19. који је поднела народни посланик Сандра Божић.

Одбор је, већином гласова (12 „није гласало“), одлучио да предложи Народној скупштини даодбије следеће амандмане:

- на члан 2. који је поднео народни посланик Никола Нешић;

- на члан 2. који су заједно поднели народни посланици Радомир Лазовић, Биљана Ђорђевић, Роберт Козма, Јелена Јеринић и Ђорђе Павићевић;

- на члан 4. који су заједно поднели народни посланици Зоран Сандић, Милоратка Бојовић, Горица Гајић и Зоран Стојановић;

- на члан 4. који је поднео народни посланик Никола Нешић;

- на члан 4. који је поднео народни посланик Роберт Козма;

- на члан 4. који је поднео народни посланик Ђорђе Павићевић;

- на члан 4. који је поднела народни посланик Биљана Ђорђевић;

- на члан 8. који су заједно поднели народни посланици Марко Ристић, Милица Ђурђевић Стаменковски, Никола Драгићевић, Страхиња Ерац, Драгана Миљанић, Драган Николић, Зоран Зечевић и Бојана Букумировић;

- на члан 8. који је поднео народни посланик Никола Нешић;

- на члан 9. који је поднео народни посланик Никола Нешић;

- на члан 9. који је поднела народни посланик Ксенија Марковић;

- на члан 9. који су заједно поднели народни посланици Радомир Лазовић, Биљана Ђорђевић, Роберт Козма, Јелена Јеринић и Ђорђе Павићевић;

- на члан 12. који су заједно поднели народни посланици Борко Пушкић, Тамара Миленковић Керковић, Бошко Обрадовић, Милован Јаковљевић, Иван Костић и Радмила Васић;

- на члан 12. који су заједно поднели народни посланици Радомир Лазовић, Биљана Ђорђевић, Роберт Козма, Јелена Јеринић и Ђорђе Павићевић;

- на члан 14. који су заједно поднели народни посланици Борко Пушкић, Тамара Миленковић Керковић, Бошко Обрадовић, Милован Јаковљевић, Иван Костић и Радмила Васић.

За известиоца Одбора на седници Народне скупштине, одређена је већином гласова (11 „за“) Сандра Божић, председник Одбора.

Седница Одбора је завршена у 18, 23 часова.

СЕКРЕТАР ОДБОРА ПРЕДСЕДНИК ОДБОРА

Јелена Ђорић Сандра Божић